作者：韩淲
词牌/韵律：贺新郎

paragraphs: 万事佯休去。
漫栖迟、灵山起雾，玉溪流渚。
击楫凄凉千古意，怅怏衣冠南渡。
泪暗洒、神州沈处。
多少胸中经济略，气□□、郁郁愁金鼓。
空自笑，听鸡舞。
天关九虎寻无路。
叹都把、生民膏血，尚交胡虏。
吴蜀江山无自好，形势何能尽语。
但目尽、东南风土。
赤壁楼船应似旧，问子瑜、公瑾今安否。
割舍了，对君举。